Държавен вестник, бр. 106, 2025 г., стр. 119

БРОЙ  106	
Д Ъ Р Ж А В Е Н  В Е С Т Н И К 	
СТР.  119  
включва работна маса и стол за всеки обучаван, както и работно място за преподавателя. 
Кабинетът трябва да бъде оборудван с учебна дъска (черна или бяла), флипчарт, шкафове за 
съхранение на учебни материали, екран за прожектиране и мултимедиен проектор. Необходимо 
е да се осигурят компютър с достъп до интернет, видеотехника и аудиовизуални средства за 
онагледяване на учебния процес. 
За ефективно обучение по професията се изисква наличие на съвременни табла, схеми, 
макети и модели, представящи реални елементи от електроразпределителни мрежи, 
трафопостове, системи за релейна защита и автоматизация, както и пособия за визуализация на 
електробезопасност. Кабинетите трябва да разполагат с техническа документация като 
инструкции, нормативни актове, чертежи, работни карти, нарядни бланки и ръководства. 
Осигуряването на справочна и каталожна литература, електронни уроци, фирмени материали и 
стандарти е задължително. Желателно е към кабинета да има обособено хранилище за 
съхранение на учебно-техническите средства и оборудването. 
Препоръчително е кабинетите да бъдат снабдени със специализиран софтуер за планиране 
и анализ на електрически мрежи и съоръжения, включително програми за симулация, 
пресмятане на електрически параметри и изчертаване на схеми. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Учебната 
база 
за 
практическо 
обучение 
по 
професия 
„Електроснабдяване 
и 
електрообзавеждане“ трябва да осигурява условия за изпълнение на основни дейности, 
свързани с монтаж, експлоатация, диагностика, настройка и техническо обслужване на 
електроснабдителни системи и електрически съоръжения в сграден, промишлен и енергиен 
контекст. 
Базата следва да включва оборудвана учебна работилница с реални елементи и макети на 
електрически табла, трансформаторни уредби, електрически машини, автоматизирани системи 
за управление, захранващи и разпределителни линии, както и защитни и аварийни устройства, 
измервателна апаратура, диагностична техника, инструменти. Работните места на обучаваните 
трябва да бъдат снабдени с металообработващи, електромонтажни и измервателни 
инструменти, включително фазомери, мултиметри, мегометри, токови клещи, индикатори за 
фаза, както и с уреди за проверка на заземяване, изолация и съпротивление. Трябва да бъдат 
осигурени и консумативи за работа:  кабели, накрайници, защитни елементи, свързващи 
елементи и резервни части. 
Необходимо е наличието на лабораторни табла и демонстрационни стендове за монтаж и 
свързване на електрически уредби, системи за релейна защита, системи за автоматизация и 
електрообзавеждане на обекти. Следва да бъдат осигурени възможности за провеждане на 
настройки, симулации на повреди, функционални тестове и анализ на електрически параметри. 
Учебната база трябва да разполага със зона за техническа документация и контрол, в 
която се водят протоколи, монтажни дневници и експлоатационна документация. Предвижда се 
и сектор за екипна работа и координация, в който обучаваните изпълняват задачи по планиране 
и анализ, ръководене и отчитане на електрообзавеждането на обекти. 
Задължително е осигуряването на лични предпазни средства, заземителни устройства и 
оборудване за работа под напрежение, както и инструкции за електробезопасност, 
противопожарна защита и работа при аварийни ситуации. Базата трябва да отговаря на 
изискванията за електробезопасност, вентилация и осветеност.